“SBITO” ผนึก OR มอบสิทธิฯสมาชิก Blue Card
"SBITO" ผนึก OR มอบสิทธิประโยชน์แก่สมาชิก Blue Card รับคะแนนสะสมทันทีเมื่อเปิดพอร์ตลงทุนกับ SBITO
4 มิ.ย. 2563

บริษัท หลักทรัพย์ เอสบีไอ ไทย ออนไลน์ หรือ SBITO ผู้นำในการให้บริการซื้อขายหลักทรัพย์ และตราสารอนุพันธ์ผ่านระบบอินเตอร์เน็ต ร่วมกับ บริษัท ปตท. น้ำมันและการค้าปลีก จำกัด (มหาชน) หรือ OR ผู้นำในด้านธุรกิจน้ำมัน ธุรกิจค้าปลีก และธุรกิจที่เกี่ยวเนื่องทั้งในและต่างประเทศ รวมไปถึงเป็นผู้ให้บริการ บัตรสะสมคะแนน บลูการ์ด “Blue Card” ที่มอบสิทธิพิเศษมากมายให้ลูกค้า ตอบโจทย์ไลฟ์สไตล์ยุคดิจิทัล ครบทั้ง กิน เที่ยว ช้อป โดยสามารถนำคะแนนสะสมมาแลกเพื่อใช้แทนเงินสด พร้อมรับส่วนลดสิทธิพิเศษต่าง ๆ มากมาย
โดยการร่วมมือของทั้ง 2 บริษัท จะเป็นการเพิ่มโอกาสให้ลูกค้าได้มีประสบการณ์การใช้บริการระหว่างกัน โดยเฉพาะการรับบริการจาก SBITO ซึ่งมีผลิตภัณฑ์ทางการเงินและการลงทุนสำหรับนักลงทุนทั่วไป พร้อมมอบสิทธิพิเศษให้แก่ลูกค้าสมาชิกบลูการ์ด เมื่อเปิดบัญชีซื้อขายหลักทรัพย์กับ SBITO รับคะแนน บลูการ์ด 500 คะแนน และสำหรับยอดสะสมมูลค่าการซื้อขายหลักทรัพย์ทุก ๆ 50,000 บาท รับคะแนน บลูการ์ด 40 คะแนน เริ่มตั้งแต่ 1 มิถุนายน – 31 สิงหาคม 2563 ดูรายละเอียดเพิ่มเติมได้ที่ www.sbito.co.th หรือ ติดตามข่าวสารและกิจกรรมต่าง ๆ ที่ www.facebook.com/sbithaionline, www.pttbluecard.com และ Blue Card Mobile Application